section_heading: Temperatura i ledeni pokrov
paragraph_text: Ledeni pokrivač glavno je stanište dvaju velikih sisavaca, sivoga tuljana (Halichoerus grypus) i baltičke prstenaste medvjedice (Pusa hispida botnica), koji nalaze hranu ispod ledenoga pokrova i razmnožavaju se na njegovoj površini. Od ova dva tuljana, samo je prstenasta medvjedica ugrožena kada u Baltičkome moru nema dovoljno leda, s obzirom na to da hrani svoje mlade samo dok je na ledu. Sivi tuljan prilagođen je razmnožavanju i na obali bez leda. Morski led također je stanište nekoliko vrsta algi koje rastu s donje strane ledenoga pokrova i unutar nezamrznutih džepova slane vode u samome ledu.